Α.Σ. Καστοριάς

Ο Αθλητικός Σύλλογος Καστοριάς, γνωστός και με την εναλλακτική ονομασία Kastoria B.C., είναι ελληνικό αθλητικό σωματείο που δραστηριοποιείται με έδρα την πόλη της Καστοριάς. Οι αθλητές του αγωνίζονται με χρώματα το μαύρο και το λευκό, ενώ έμβλημά του είναι ο κάστορας. Διατηρεί τμήμα ανδρικής καλαθοσφαίρισης, καθώς και τμήματα εκμάθησης για αθλητές και αθλήτριες σχολικής ηλικίας.

 Ιστορική αναδρομή 
Την αγωνιστική περίοδο 2013-14, με καινούριο τον προπονητή Γιώργο Σούλιο, ο σύλλογος της Καστοριάς ανήλθε στη Γ' Εθνική Κατηγορία και εντάχθηκε στον 1ο Όμιλο Βορρά, τον οποίο συνέθεσαν 12 ομάδες.«Πρόγραμμα και Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στον τελικό βαθμολογικό πίνακα η μακεδονική ομάδα βρέθηκε στην 9η θέση. Ο απολογισμός της χρονιάς ήταν 9 νίκες σε 22 αγώνες, αρκετές ώστε να την συγκρατήσουν στην ίδια Κατηγορία.

Την επόμενη χρονιά, 2014-15, η αγωνιστική κατάσταση της ομάδας παρουσίασε θεαματική βελτίωση. Ο Όμιλός της είχε στο μεταξύ γίνει ανταγωνιστικότερος με την προσθήκη δύο επιπλέον ομάδων. Η Καστοριά στο πλαίσιο αυτό συγκέντρωσε 20 νίκες και 6 ήττες, με αποτέλεσμα να ολοκληρώσει τις αγωνιστικές της υποχρεώσεις στην 3η θέση της βαθμολογικής κατάταξης.«Πρόγραμμα και Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 1ου ομίλου Βορρά (26η αγ.)», άρθρο στον ιστότοπο InfoBasket.gr, 10 Μαΐου 2015. Ακολούθως συμμετείχε σε αγώνα μπαράζ που διεξήχθη στη Βέροια απέναντι στον Ιωνικό Ιωνίας, τον τρίτο του έτερου Ομίλου Βορρά, στον οποίο και νίκησε δύσκολα με σκορ 74-71.«Η Καστοριά πήρε το μπαράζ και το δικαίωμα στην ελπίδα», άρθρο στον ιστότοπο InfoBasket.gr, 17 Μαΐου 2015.«Πήρε προβάδισμα ο Εργοτέλης, νίκη για Ικαρο Ν.Σμ. και Καστοριά», άρθρο στον ιστότοπο SuperBasket.gr, 17 Μαΐου 2015. Με τον τρόπο αυτό πήρε προτεραιότητα σε περίπτωση που θα προέκυπταν κενές θέσεις προς κάλυψη στις ανώτερες κατηγορίες. Πράγματι στα τέλη Μαΐου 2015 η Ομοσπονδία Καλαθοσφαίρισης αποφάσισε να αυξήσει τις ομάδες που θα λάμβαναν μέρος στη Β' Εθνική Κατηγορία και με τον τρόπο αυτό η Καστοριά εξασφάλισε την άνοδο.«Στη Β΄εθνική Εργοτέλης, Προμηθέας, Ικαρος Ν. Σμύρνης, Καστοριά και Ιωνικός Ιωνίας», άρθρο στον ιστότοπο InfoBasket.gr, 27 Μαΐου 2015.

Διανύοντας την παρθενική της περίοδο στη Β' Εθνική, η Καστοριά συνέχισε δυναμικά και το 2015-16.«Πρόγραμμα και Βαθμολογία Β' Εθνικής Κατηγορίας Ανδρών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β΄ Εθνική (Βορράς): Φιέστα και ρεκόρ για τον Αίολο!», άρθρο στον ιστότοπο InfoBasket.gr, 14 Μαΐου 2016. Εντάχθηκε σε Όμιλο τον οποίο σχημάτισαν 15 σύλλογοι από το σύνολο της Βόρειας Ελλάδας. Ολοκλήρωσε τις αγωνιστικές της υποχρεώσεις στην 4η θέση της τελικής βαθμολογίας, έχοντας συλλέξει 19 νίκες και 9 ήττες. Ισοβάθμισε με το Γυμναστικό Λάρισας, ωστόσο κατετάγη χαμηλότερα από αυτόν, καθώς μειονεκτούσε στα μεταξύ τους αποτελέσματα. Εξαιτίας αυτού δεν κατέστη δυνατό να διεκδικήσει μια τρίτη συνεχόμενη άνοδο στα μπαράζ.

Την επόμενη αγωνιστική περίοδο, 2016-17, ο Α.Σ. Καστοριάς έλαβε μέρος στο Πρωτάθλημα της Β' Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Ολοκλήρωσε τις αγωνιστικές του υποχρεώσεις έχοντας συγκεντρώσει 25 νίκες και 5 ήττες, σε ένα απαιτητικό πρόγραμμα 30 αγωνιστικών. Με τον τρόπο αυτό βρέθηκε στην κορυφή της τελικής κατάταξης, χωρίς να παρατηρηθεί ισοβαθμία με άλλη ομάδα.«Βαθμολογία & Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Βορράς / 30ή αγωνιστική): Καπάρωσε την 4η θέση το Αγρίνιο», άρθρο στον ιστότοπο InfoBasket.gr, 21 Μαΐου 2017. Παραγωγικότερος σκόρερ της ομάδας κατά την πετυχημένη αυτή χρονιά ήταν ο Γιάννης Κυριακόπουλος, που σημείωσε 505 πόντους.«Οι σκόρερς της Β΄Εθνικής (τελική λίστα)», άρθρο στον ιστότοπο InfoBasket.gr, 24 Μαΐου 2017.

Ο Α.Σ. Καστοριά αγωνίστηκε για δυο περιόδους στην Α2. Την περίοδο 2018-19 μάλιστα κατέλαβε την 3η θέση και έλαβε πρόσκληση να αναπληρώσει κενή θέση στην Α1. Μετά την παραίτηση του βασικού χρηματοδότη, ο σύλλογος αποφάσισε, όχι μόνο να αρνηθεί την πρόσκληση, αλλά και να αγωνιστεί την περίοδο 2019-20 στα τοπικά πρωταθλήματα.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2006-07 4Γ' Εθνική 12 - 8-18 - - ? - --  -  -2013-14 4Γ' Εθνική 9 - 9-13 - - ?  - --  -  -2014-15 4Γ' Εθνική 3 - 20-6 - - ?  - --  -  -2015-16 3Β' Εθνική 4 - 19-9 - - ?  - --  -  -2016-17 3Β' Εθνική 1 - 25-5 - - Γιάννης Κυριακόπουλος - - -  -  -2017-18 3Α2 Εθνική 8 - 15-15 - - Νίκος Κακλαμάνος 1η - Β' Φάσης 3 -  -  -2018-19 3Α2 Εθνική 4 Play-Offs 17-13 2-1 - Πέτρος Μελισσαράτος 3η - Β' Φάσης 2 -  -  -2023-24 4Γ' Εθνική 3 Play-Offs 16-6 3-3 - ? - --  -  -2024-25 4Γ' Εθνική 10 Play-Outs 6-14 - 0-2 ? - --  -  -

Πρόσωπα
+Διακεκριμένοι καλαθοσφαιριστέςΕθνΟνοματεπώνυμο  Γιάννης Κυριακόπουλος 

+ΠροπονητέςΕθνΟνοματεπώνυμοΘητεία  Γιώργος Σούλιος  2013 - ?
<div style="clear: both">

 Αγωνιστική έδρα 
Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Καστοριάς «Δημήτρης Διαμαντίδης». 

Παραπομπές

 Εξωτερικοί σύνδεσμοι 

 Α.Σ. Καστοριάς, επίσημος ιστότοπος.


 Κλειστό Γυμναστήριο Καστοριάς , πληροφορίες στον ιστότοπο Gipeda.gr.


Κατηγορία:Αθλητικοί σύλλογοι Καστοριάς
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΔΥ.Μ.
Κατηγορία:Ιδρύσεις ομάδων καλαθοσφαίρισης σε άγνωστο έτος